open-index/open-wikipedia-markdown huggingface dataset:
พิง (โปรแกรมเครือข่าย)

thumb|right|ตัวอย่างโปรแกรม Ping

**พิง** (Ping) คือโปรแกรมที่เป็นเครื่องมือเกี่ยวกับเครือข่ายคอมพิวเตอร์ ใช้ทดสอบว่าโฮสต์ปลายทางได้เชื่อมต่อกับระบบไอพีอยู่หรือไม่ โปรแกรม Ping ทำงานโดยการส่งข้อมูล ICMP ประเภท "echo request" ไปยังโฮสต์เป้าหมาย และรอคอยการตอบรับเป็นข้อมูล "echo response" กลับมา (บางครั้งก็เรียกว่า "Ping Pong" คล้ายกับกีฬาเทเบิลเทนนิส) โปรแกรม Ping สามารถประมาณเวลาเดินทางโดยเฉลี่ยของข้อมูลไปกลับ โดยคำนวณจากช่วงเวลาและอัตราเร็วในการตอบรับ เป็นหน่วยมิลลิวินาที และอัตราการสูญเสียข้อมูลระหว่างโฮสต์เป็นเปอร์เซ็นต์

หมวดหมู่:คำสั่งงานบนวินโดวส์
หมวดหมู่:ตัววิเคราะห์เครือข่าย
หมวดหมู่:ซอฟต์แวร์จัดการเครือข่ายเสรี
หมวดหมู่:ซอฟต์แวร์เครือข่ายที่ใช้พื้นฐานจากอินเทอร์เน็ตโพรโทคอล
หมวดหมู่:ซอฟต์แวร์เกี่ยวกับเครือข่ายบนยูนิกซ์
ฉลองภพ สุสังกร์กาญจน์

**ฉลองภพ สุสังกร์กาญจน์** (10 เมษายน พ.ศ. 2493 – 23 สิงหาคม พ.ศ. 2567) อดีตรัฐมนตรีว่าการกระทรวงการคลัง ในรัฐบาลพลเอก สุรยุทธ์ จุลานนท์

## การทำงาน
ฉลองภพ สุสังกร์กาญจน์ เริ่มทำงานที่สำนักงานคณะกรรมการพัฒนาการเศรษฐกิจและสังคมแห่งชาติ ในฐานะผู้นำโครงการวิจัย  ต่อมาในปี พ.ศ. 2520–2522 ได้ทำงานเป็นอาจารย์สอนวิชาเศรษฐศาสตร์ มหาวิทยาลัยแคลิฟอร์เนีย เบิร์กลีย์ สหรัฐ จากนั้นในปี พ.ศ. 2522 เป็นนักเศรษฐศาสตร์ประจำธนาคารโลก กรุงวอชิงตัน ต่อมาในปี พ.ศ. 2528 ได้กลับมาทำงานที่สถาบันวิจัยเพื่อการพัฒนาประเทศไทย (ทีดีอาร์ไอ) จนได้รับตำแหน่งเป็นประธานสถาบันทีดีอาร์ไอ เมื่อปี พ.ศ. 2539

ในทางการเมืองเคยได้รับแต่งตั้งเป็นกรรมการนโยบายเพื่อเสถียรภาพและความมั่นคงทางเศรษฐกิจ ในรัฐบาลของนายบรรหาร ศิลปอาชา เป็นที่ปรึกษานายกรัฐมนตรีด้านเศรษฐกิจและการต่างประเทศ (ชวลิต ยงใจยุทธ) และเป็นกรรมการคณะกรรมการพัฒนาการเศรษฐกิจและสังคมแห่งชาติ (สภาพัฒน์ฯ) ต่อจากนั้นในปี พ.ศ. 2550 จึงได้เข้ามารับตำแหน่งรัฐมนตรีว่าการกระทรวงการคลัง ในรัฐบาลของพลเอกสุรยุทธ์ จุลานนท์

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายจีน
หมวดหมู่:นักเศรษฐศาสตร์ชาวไทย
หมวดหมู่:รัฐมนตรีว่าการกระทรวงการคลังไทย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:นักกีตาร์เบส
โฆสิต ปั้นเปี่ยมรัษฎ์

**โฆสิต ปั้นเปี่ยมรัษฎ์** อดีตรองนายกรัฐมนตรี และรัฐมนตรีว่าการกระทรวงอุตสาหกรรม  และรักษาการรัฐมนตรีว่าการกระทรวงเทคโนโลยีสารสนเทศและการสื่อสาร อดีตเลขาธิการนายกรัฐมนตรี (พลเอกสุจินดา คราประยูร) อดีตรัฐมนตรีอีกหลายสมัย และอดีตประธานกรรมการบริหารธนาคารกรุงเทพ

## ประวัติ
โฆสิต เกิดเมื่อวันที่ 28 พฤษภาคม พ.ศ. 2486

## การศึกษา
นายโฆสิต ปั้นเปี่ยมรัษฎ์ เกิดและโตที่ย่านบางลำพู กรุงเทพมหานคร จบการศึกษาชั้นมัธยมศึกษา จากโรงเรียนเซนต์คาเบรียล ต่อมาเมื่อปี พ.ศ. 2506 สำเร็จการศึกษาระดับปริญญาตรี สาขาการคลัง (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย ในปี พ.ศ. 2508 จบปริญญาโท ด้านเศรษฐศาสตร์ จากมหาวิทยาลัยแมรีแลนด์ สหรัฐอเมริกา และเข้ารับการอบรมหลักสูตรของวิทยาลัยป้องกันราชอาณาจักร ในปี พ.ศ. 2531

## การทำงาน
เริ่มทำงานเป็นนักเศรษฐศาสตร์ ประจำธนาคารโลก ที่กรุงวอชิงตัน ดี.ซี. สหรัฐอเมริกา ต่อมาจึงกลับมารับราชการจนได้รับตำแหน่งสูงสุดคือ รองเลขาธิการคณะกรรมการพัฒนาการเศรษฐกิจและสังคมแห่งชาติ (สศช.)

เริ่มเข้าสู่งานการเมืองโดยการรับตำแหน่งเลขาธิการนายกรัฐมนตรี (พลเอกสุจินดา คราประยูร) ในปี พ.ศ. 2535 และรับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลของนายอานันท์ ปันยารชุน และรับตำแหน่งรัฐมนตรีว่าการกระทรวงเกษตรและสหกรณ์อีกครั้ง ในรัฐบาลของนายอานันท์ พ.ศ. 2535

ต่อมาในปี พ.ศ. 2537 ได้เข้ารับตำแหน่งกรรมการบริหารธนาคารกรุงเทพ จนกระทั่งในปี พ.ศ. 2539 จึงได้รับตำแหน่งรัฐมนตรีว่าการกระทรวงอุตสาหกรรม ในรัฐบาลของนายบรรหาร ศิลปอาชา แทนนายไชยวัฒน์ สินสุวงศ์ และตำแหน่งรัฐมนตรีว่าการกระทรวงการคลัง ในรัฐบาลของพลเอกชวลิต ยงใจยุทธ แทนนายทนง พิทยะ หลังจากนั้นในปี พ.ศ. 2542 จึงได้เข้ารับตำแหน่งประธานกรรมการบริหารธนาคารกรุงเทพ

นายโฆสิต กลับเข้าสู่งานการเมืองอีกครั้ง ในรัฐบาลของพลเอกสุรยุทธ์ จุลานนท์ โดยรับตำแหน่งรองนายกรัฐมนตรี และรัฐมนตรีว่าการกระทรวงอุตสาหกรรม และได้รับแต่งตั้งให้รักษาการรัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) แทนนายสิทธิชัย โภไคยอุดม ซึ่งลาออกจากตำแหน่งจากกรณีการถือหุ้นเกินร้อยละ 5 ตั้งแต่วันที่ 30 กันยายน พ.ศ. 2550

นายโฆสิต เคยได้รับแต่งตั้งเป็นสมาชิกวุฒิสภา เมื่อปี พ.ศ. 2539

## ถึงแก่อสัญกรรม
นายโฆสิต ถึงแก่อสัญกรรม ด้วยโรคมะเร็งตับ เมื่อวันที่ 1 มิถุนายน พ.ศ. 2559 ณ โรงพยาบาลจุฬาลงกรณ์ อายุ 73 ปี โดยพลเอก เปรม ติณสูลานนท์ ประธานองคมนตรีและรัฐบุรุษ เป็นผู้แทนพระองค์ ในการพระราชทานน้ำหลวง

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการธนาคารชาวไทย
หมวดหมู่:นักเศรษฐศาสตร์ชาวไทย
หมวดหมู่:นักการเมืองไทย
หมวดหมู่:บุคคลจากเขตพระนคร
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:รัฐมนตรีว่าการกระทรวงการคลังไทย
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:เลขาธิการนายกรัฐมนตรีไทย
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากโรงเรียนเซนต์คาเบรียล
หมวดหมู่:สมาชิกวุฒิสภาไทยแบบแต่งตั้ง
หมวดหมู่:เสียชีวิตจากมะเร็งตับ
ประมาณ ชันซื่อ

**ประมาณ ชันซื่อ** (1 มิถุนายน พ.ศ. 2479 – 7 กุมภาพันธ์ พ.ศ. 2550) อดีตปลัดกระทรวงยุติธรรม อดีตประธานศาลฎีกา

## ประวัติ
ประมาณ เกิดเมื่อวันที่ 1 มิถุนายน พ.ศ. 2479 เป็นบุตรอำมาตย์โท เอกยู้ ชันซื่อ เป็นน้องชายร้อยตำรวจตรี วรรณ ชันซื่อ อดีตประธานวุฒิสภา และอดีตประธานรัฐสภา ด้านครอบครัวสมรสกับนางอำพันศรี ชันซื่อ มีบุตร 3 คน คือ
* นายแพทย์ เอกเทศ ชันซื่อ
* พันตำรวจโท เอกพจน์ ชันซื่อ
* ปรมา ชันซื่อ

สำเร็จการศึกษาระดับมัธยมศึกษาจากโรงเรียนอัสสัมชัญ ปริญญาตรีคณะนิติศาสตร์ มหาวิทยาลัยธรรมศาสตร์ เนติบัณฑิตไทย ปริญญาโทนิติศาสตร์มหาบัณฑิต มหาวิทยาลัยเยล ประเทศสหรัฐอเมริกา และปริญญาเอกดุษฎีกิตติมศักดิ์ มหาวิทยาลัยเปปเปอร์ไดน์ ประเทศสหรัฐอเมริกา

## การรับราชการ
ประวัติรับราชการตำแหน่งสำคัญ อาทิ อธิบดีผู้พิพากษาศาลภาค 5 ,ภาค 9  และ เป็นปลัดกระทรวงยุติธรรม สมัยวิกฤตตุลาการ ยุคคณะรักษาความสงบเรียบร้อยแห่งชาติ (รสช.) ครองอำนาจ  ก่อนก้าวขึ้นดำรงตำแหน่งประธานศาลฎีกาในปี 2535 - 2539 รวม 4 ปี  เป็นผู้ริเริ่มก่อตั้งสถาบันพัฒนาข้าราชการฝ่ายตุลาการ ริเริ่มหลักสูตรวิทยาลัยผู้บริหารงานยุติธรรมระดับสูง หรือ บยส. และริเริ่มการเสนอต่ออายุข้าราชการตุลาการที่ เกษียณอายุราชการ 60 ปี ให้ดำรงตำแหน่งผู้พิพากษาอาวุโสถึงอายุ 65 ปี

นายประมาณยังเคยถูกลอบสังหารเมื่อครั้งดำรงตำแหน่งประธานศาลฎีกา เมื่อปี 2536 แต่ตำรวจกองปราบปราม นำโดย พล.ต.ต.ล้วน ปานรศทิพ ผบก.ป. (ยศในขณะนั้น) จับกุมมือปืนได้ก่อนลงมือ มีการขยายผลจับกุมผู้ต้องหาอีกหลายคน กระทั่งไปสู่จับกุมผู้จ้างวานได้ในที่สุด ซึ่งต่อมาวันที่ 29 กันยายน พ.ศ. 2551 ศาลอาญากรุงเทพใต้ได้พิพากษาจำคุก 25 ปี จำเลยอันประกอบด้วยนายสมพร เดชานุภาพ, นายเณร มหาวิไล, นายอภิชิต อังศุธรางกูล และ รศ.รังสรรค์ ต่อสุวรรณ อดีตรองคณบดีคณะสถาปัตยกรรมศาสตร์ จุฬาลงกรณ์มหาวิทยาลัย 

## ถึงแก่อนิจกรรม
ประมาณ ชันซื่อ ถึงแก่อนิจกรรมอย่างสงบด้วยโรคปอดติดเชื้อ เมื่อวันที่ 7 กุมภาพันธ์ พ.ศ. 2550 สิริอายุได้ 70 ปี หลังเข้ารับการรักษาตัวที่ห้องไอซียู 8 ชั้น 9 โรงพยาบาลรามาธิบดี ตั้งแต่วันที่ 3 มกราคม พ.ศ. 2550 มีพิธีพระราชทานเพลิงศพเมื่อวันที่ 3 มิถุนายน พ.ศ. 2550 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## เครื่องราชอิสริยาภรณ์

## อ้างอิง

หมวดหมู่:ข้าราชการฝ่ายตุลาการชาวไทย
หมวดหมู่:ประธานศาลฎีกาไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากโรงเรียนอัสสัมชัญ
หมวดหมู่:ปลัดกระทรวงยุติธรรมไทย
หมวดหมู่:บุคคลในประวัติศาสตร์กรุงรัตนโกสินทร์
อันดามัน

**อันดามัน** สามารถหมายถึง
* ทะเลอันดามัน, ทะเลที่อยู่ทางทิศตะวันตกของประเทศพม่าและไทย
* หมู่เกาะอันดามัน
* หมู่เกาะอันดามันและนิโคบาร์, ดินแดนสหภาพของประเทศอินเดีย
* ชาวอันดามัน, ชนพื้นเมืองในเอเชียใต้
วันช้างไทย

**วันช้างไทย** ริเริ่มจากคณะอนุกรรมการประสานงานการอนุรักษ์ช้างไทย ซึ่งเป็นหน่วยงานประสานงาน องค์การภาครัฐและเอกชนที่ทำงานเกี่ยวกับการอนุรักษ์ช้างไทยคณะกรรมการเอกลักษณ์ของชาติ สำนักเลขาธิการนายกรัฐมนตรี เนื่องจากเล็งเห็นว่าหากมีการสถาปนาวันช้างไทยขึ้น จะช่วยให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสำคัญต่อการให้ความช่วยเหลืออนุรักษ์ช้างมากขึ้น

คณะอนุกรรมการฯ จึงได้พิจารณาหาวันที่เหมาะสม ซึ่งครั้งแรกได้พิจารณาเอาวันที่สมเด็จพระนเรศวรมหาราชทำยุทธหัตถี มีชัยชนะเหนือพระมหาอุปราชา แต่วันดังกล่าวถูกใช้เป็นวันกองทัพไทยไปแล้ว จึงได้พิจารณาวันอื่น และเห็นว่าวันที่ 13 มีนาคม ซึ่งเป็นวันที่คณะกรรมการคัดเลือกสัตว์ประจำชาติ มีมติให้ช้างเผือกเป็นสัญลักษณ์ของประเทศไทยนั้นมีความเหมาะสม จึงได้นำเสนอมติตามลำดับขั้นเข้าสู่คณะรัฐมนตรี โดยได้รับการสนับสนุนจากกระทรวงเกษตรและสหกรณ์อีกทางหนึ่ง ซึ่งคณะรัฐมนตรีได้มีมติเมื่อ 26 พฤษภาคม พ.ศ. 2541 เห็นชอบให้ วันที่ **13 มีนาคม** ของทุกปี เป็น **วันช้างไทย** และได้มีประกาศสำนักนายกรัฐมนตรีเมื่อ 29 พฤษภาคม พ.ศ. 2541 โดยประกาศลงในราชกิจจานุเบกษา เมื่อวันที่ 18 มิถุนายน พ.ศ. 2541

ผลจากการที่ประเทศไทยมีวันช้างไทยเกิดขึ้น นับเป็นการยกย่องให้เกียรติว่าเป็นสัตว์ที่มีความสำคัญอีกครั้ง นอกเหนือจากเกียรติที่ช้างเคยได้รับในอดีต ไม่ว่าจะเป็นช้างเผือกในธงชาติ หรือช้างเผือกที่เป็นสัญลักษณ์ของประเทศ หรือสัตว์คู่พระบารมีของพระมหากษัตริย์

## อ้างอิง

## ดูเพิ่ม
* ช้างในประเทศไทย

## แหล่งข้อมูลอื่น
* ประวัติวันช้างไทย 

ช้างไทย
หมวดหมู่:วันสำคัญในเดือนมีนาคม
หมวดหมู่:เทศกาลหรือพิธีกรรมเกี่ยวกับสัตว์
หมวดหมู่:ช้างในประเทศไทย
หม่อมราชวงศ์เจตจันทร์ ประวิตร

พลตำรวจตรี **หม่อมราชวงศ์เจตจันทร์ ประวิตร** เกิดเมื่อวันที่ 26 พฤศจิกายน พ.ศ. 2478 ที่กรุงเทพมหานคร เป็นบุตรคนโตของหม่อมเจ้าจิตร์ปรีดี ประวิตร และหม่อมหลวงเหมือนจันทร์ ดารากร (ธิดาเจ้าพระยาศรีพิพัฒน์ (หม่อมราชวงศ์มูล ดารากร)

หม่อมราชวงศ์เจตจันทร์ สมรสกับคุณหญิงสุปรียา ประวิตร ณ อยุธยา (สกุลเดิม: รักตประจิต) มีบุตร 2 คน คือ 

# พันตำรวจโท หม่อมหลวงกิติบดี ประวิตร  อดีตผู้ว่าราชการจังหวัดกระบี่ เลขาธิการ สมาคมกีฬาฟุตบอลแห่งประเทศไทย ในพระบรมราชูปถัมภ์
# พลเอก หม่อมหลวงสุปรีดี ประวิตร (คุณเป๊ป) หัวหน้าสำนักงานรัฐมนตรีว่าการกระทรวงกลาโหม

รับการศึกษาชั้นประถมที่โรงเรียนราชินี และมาต่อชั้นมัธยมศึกษาและเตรียมอุดมศึกษา ที่วชิราวุธวิทยาลัยและโรงเรียนเทพศิรินทร์ แล้วเดินทางไปศึกษาต่อที่ โรงเรียน จีลอง แกรมมา สกูล จบการศึกษาด้านวิศวกรรมเครื่องกล เมลเบิร์น เทคนิคอล คอลเลจ ประเทศออสเตรเลีย ศึกษาวิชาตำรวจและสายตรวจวิทยุ ที่สหรัฐอเมริกา ศึกษาวิชาบรรเทาสาธารณภัยที่ประเทศอังกฤษ 2 ปี ก่อนเข้ารับราชการตำรวจเมื่อปี 2498 โดยเป็นตำรวจสังกัดกองตำรวจยานยนต์ สมัย พลตำรวจเอก เผ่า ศรียานนท์ เป็นอธิบดีกรมตำรวจ ต่อมาในปี 2503 ได้ย้ายมาสังกัดกองตำรวจดับเพลิง ได้เลื่อนยศเป็นร้อยตำรวจเอก ในตำแหน่งหัวหน้าแผนกช่าง จนขึ้นดำรงตำแหน่งผู้บังคับการตำรวจดับเพลิง เมื่อปี 2516 และเป็น ผช.ผบช.น. อีกตำแหน่งหนึ่งด้วย ทั้งยังเป็นผู้ก่อตั้งรถวิทยุสายตรวจนครบาล และรถวิทยุตำรวจทางหลวง ก่อตั้งอาสาสมัครบรรเทาสาธารณภัยและลูกเสือดับเพลิง และก่อตั้งหน่วยดับเพลิงของประชาชน 111 สถานี รวมถึงเป็นประธานผู้ก่อตั้งสโมสรกีฬาราชประชา และดำรงตำแหน่งนายกสมาคมอาสาสมัครบรรเทาสาธารณภัย แห่งประเทศไทย ได้รับการแต่งตั้งจากรัฐบาลให้เป็นผู้ทรงคุณวุฒิ คณะกรรมการป้องกันอุบัติภัยแห่งชาติ สำนักนายกรัฐมนตรี อย่างต่อเนื่องมาหลายวาระตั้งแต่ ปี 2533 ได้สร้างราชประชาสปอร์ตชูเล่ย์ สำหรับเก็บตัวนักกีฬา และศูนย์ฝึกดับเพลิงและกู้ภัยที่อำเภอปากช่อง จังหวัดนครราชสีมา

เจตจันทร์ เคยลงสมัครรับเลือกตั้งผู้ว่าราชการกรุงเทพมหานคร เมื่อ พ.ศ. 2528 ในนามพรรคประชากรไทย แต่พ่ายแพ้พลตรี จำลอง ศรีเมือง ไม่ได้รับเลือก

เจตจันทร์ ถึงแก่อนิจกรรมด้วยโรคหลอดเลือดหัวใจ เมื่อ 29 มกราคม พ.ศ. 2550 เวลา 19.45 น. ณ โรงพยาบาลวิชัยยุทธ พิธีบำเพ็ญกุศลศพ ณ ศาลาสุวรรณวนิชกิจ วัดเทพศิรินทราวาสราชวรวิหาร

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:หม่อมราชวงศ์
หมวดหมู่:ราชสกุลประวิตร
หมวดหมู่:ตำรวจชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนราชินี
บัวบาน ผามั่ง

**บัวบาน ผามั่ง**  เกิดวันที่ 27 ธันวาคม พ.ศ. 2526 ที่จังหวัดเชียงราย เป็นนักกรีฑา ที่ได้รับรางวัลเหรียญทองพุ่งแหลนในเอเชียนเกมส์ 2006 และซีเกมส์ 3 สมัย

บัวบาน มีบิดา นายไกรทอง ผามั่ง มารดา นางคำเอ้ย ผามั่ง จบการศึกษาระดับชั้นอนุบาลถึงประถมศึกษาจาก โรงเรียนบ้านทุ่งหลวง (จ. เชียงราย) และมัธยมศึกษาจาก โรงเรียนดำรงราษฎร์สงเคราะห์ ปัจจุบันศึกษาในระดับอุดมศึกษาที่ คณะนิติศาสตร์ มหาวิทยาลัยศรีปทุม

บัวบาน เริ่มเล่นกีฬาครั้งแรก อายุ 12 ปี  แข่งขันรายการแรก เยาวชนเอเชียที่บรูไน ได้ที่ 2 โดยมีผลงานดังต่อไปนี้

* เหรียญทองซีเกมส์ 3 สมัย มาเลเชีย, เวียดนาม และ ฟิลิปปินส์
* เหรียญทองเอเชียนเกมส์ ครั้งที่ 15 ที่ กาตาร์ จากพุ่งแหลนหญิงที่ทำลายสถิติแชมป์เก่าจากประเทศจีนอย่างสวยงามด้วยสถิติ 61.33 เมตร
## เครื่องราชอิสริยาภรณ์

## อ้างอิง

หมวดหมู่:นักกรีฑาโอลิมปิกชาวไทย
หมวดหมู่:นักกีฬาจากจังหวัดเชียงราย
หมวดหมู่:บุคคลจากโรงเรียนดำรงราษฎร์สงเคราะห์
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:นักกรีฑาในโอลิมปิกฤดูร้อน 2008
หมวดหมู่:นักกีฬาโอลิมปิกทีมชาติไทย
วันข้าราชการพลเรือน

**วันข้าราชการพลเรือน** ตรงกับวันที่ 1 เมษายน ของทุกปี สืบเนื่องจากพระราชบัญญัติระเบียบข้าราชการพลเรือนพุทธศักราช 2471 ซึ่งเป็นการจัดระเบียบข้าราชการฝ่ายพลเรือนให้เป็นมาตรฐาน มีผลใช้บังคับในวันที่ 1 เมษายน พ.ศ. 2471 จึงได้ถือวันนี้เป็นวันข้าราชพลเรื่อนตั้งแต่นั้นมา 

การจัดงานในวันข้าราชการพลเรือน มีเป็นครั้งแรกในปี พ.ศ. 2522 หัวใจของงานส่วนใหญ่ เป็นการมอบเกียรติบัตรยกย่อง สดุดีข้าราชการดีเด่น ในส่วนกลางนายกรัฐมนตรีเป็นประธาน ในส่วนภูมิภาค ผู้ว่าราชการจังหวัดเป็นประธาน

ข้าราชการพลเรือน
หมวดหมู่:วันสำคัญในเดือนเมษายน
บัวหลวง

**บัวหลวง** หรือ **บัวหลวงอินเดีย** () เป็นพืชน้ำในสกุลบัวหลวง (Nelumbo) วงศ์บัว (NELUMBONACEAE)

## สายพันธุ์ดอกบัวหลวง
1. บัวหลวงพันธุ์ดอกสีชมพู (บัวแหลมชมพู) มีชื่อว่า ปทุม ปัทมา โกกระนต หรือโกกนุต ดอกขนาดใหญ่ ดอกตูมเป็นรูปไข่ ปลายเรียวสีชมพู กลีบดอกชั้นนอกมี 4-5 กลีบ รูปไข่มีขนาดเล็ดเรียงตัวกัน 2 ชั้น ส่วนกลางของกลีบมีรูปร่างโค้งป่อง ตรงกลางสีชมพูอมเขียว ส่วนกลีบดอกชั้นกลางและชั้นในสีชมพูเข้ม โคนกลีบดอกสีขาวนวล มีประมาณ 13-14 กลีบ เรียงตัวเป็นชั้น ประมาณ 3 ชั้น อยู่โดยรอบฐานดอก กลีบชั้นนอกและชั้นในมีสีและรูปร่างคล้ายชั้นกลางแต่เล็กกว่ากลีบในชั้นกลาง

ไฟล์:D85 6064 Photographed by Trisorn Triboon.jpg|thumb|150px|บัวหลวงดอกสีชมพูในอุทยานแห่งชาติเขาใหญ่
ไฟล์:D85 6070 Lotus at National Park in Thailand Photographed by Trisorn Triboon.jpg|thump|150px|เกสรบัวหลวงสีชมพูในอุทยานแห่งชาติเขาใหญ่
ไฟล์:D85 6065 Photographed by Trisorn Triboon.jpg|thumb|150px|เกสรบัวหลวงสีชมพูในอุทยานแห่งชาติเขาใหญ่
ไฟล์:D85 6068 Photographed by Trisorn Triboon.jpg|thumb|150px|ใบบัวหลวงดอกสีชมพูในอุทยานแห่งชาติเขาใหญ่
ไฟล์:D85 6069 Photographed by Trisorn Triboon.jpg|thumb|150px|ดอกตูมบัวหลวงสีชมพูในอุทยานแห่งชาติเขาใหญ่


2. บัวหลวงพันธุ์ดอกสีขาว (บัวแหลมขาว) มีชื่อว่า บุณฑริกหรือปุณฑริก ดอกขนาดใหญ่เป็นรูปไข่ ปลายเรียว คล้ายบัวพันธุ์ปทุม ดอกมีสีขาวประกอบด้วยกลีบดอกชั้นนอกสีขาวอมเขียว ส่วนกลีบในชั้นกลางและชั้นในสีขาวปลายกลีบดอกสีชมพูเรื่อ ๆ รูปร่างของกลีบและการเรียงตัวของกลีบดอกคล้ายดอกบัวพันธุ์ปทุม

3. บัวหลวงพันธุ์ดอกสีชมพูซ้อน (บัวฉัตรชมพู) มีชื่อว่า สัตตบงกช ดอกมีขนาดใหญ่ ดอกตูมเป็นรูปไข่ทรงป้อม สีชมพู ประกอบด้วยกลีบนอกเป็นรูปรี มี 4-7 กลีบ กลีบเล็กเรียนซ้อนกันเป็นชั้น 2-3 ชั้น สีเขียวอมชมพู กลีบในสีชมพูตลอด ส่วนโคนกลีบที่ติดกับฐานรองดอกมีสีขาวอมเหลือง กลีบในมีประมาณ 12-16 กลีบ กลีบในชั้นนอกและชั้นในมีขนาดเล็กกว่าชั้นกลาง เป็นรูปไข่ที่มีส่วนกว้างอยู่ด้านบน เกสรตัวผู้ชั้นนอก ๆ เป็นหมัน โดยมีก้านชูที่เป็นเกสรตัวผู้ที่เป็นแผ่นบาง ๆ สีชมพูคล้ายกลีบในแต่มีขนาดเล็กกว่า ไม่มีอับเรณู แต่ปลายกลีบมีส่วนยื่นออกมาที่มีฐานเรียวเล็ก ส่วนปลายพองใหญ่ มีสีขาวนวล

ไฟล์:D85 3729 Lotus Photographed by Trisorn Triboon 18.jpg|thumb|150px|บัวฉัตรดอกสีชมพู
ไฟล์:D85 3729 Lotus Photographed by Trisorn Triboon 15.jpg|thumb|150px|บัวฉัตรดอกสีชมพู
ไฟล์:D85 6121 Photographed by Trisorn Triboon.jpg|thumb|150px|บัวฉัตรชมพู


4. บัวหลวงพันธุ์ดอกสีขาวซ้อน (บัวฉัตรขาว) มีชื่อว่า สัตตบุตย์ ดอกมีขนาดใหญ่ ดอกตูมเป็นรูปไข่ทรงป้อม คล้ายบัวพันธุ์สัตตบงกช ดอกมีสีขาว ซ้อนกันหลายชั้น  ดอกประกอบด้วยกลีบดอกสีเขียวอมขาว ส่วนกลีบชั้นในสีขาวตลอด ส่วนรูปทรงและการเรียงตัวของกลีบดอกจะมีลักษณะคล้ายกับบัวพันธุ์สัตตบงกช

ไฟล์:D85 6098 Photographed by Trisorn Triboon.jpg|thumb|บัวฉัตรดอกสีขาว
ไฟล์:D85 6093 Photographed by Trisorn Triboon.jpg|thumb|บัวฉัตรดอกสีขาว
ไฟล์:D85 6096 Photographed by Trisorn Triboon.jpg|thumb|บัวฉัตรดอกสีขาว


## ดอกไม้ประจำจังหวัด
ดอกบัวหลวงเป็นดอกไม้ประจำจังหวัดปทุมธานี พิจิตร สุโขทัย และหนองบัวลำภู

## อ้างอิง

## แหล่งข้อมูลอื่น

หมวดหมู่:วงศ์บัวหลวง
หมวดหมู่:ดอกไม้ประจำจังหวัดของไทย
หมวดหมู่:พืชน้ำ
หมวดหมู่:พืชเหง้า
วันน้ำโลก

**วันน้ำโลก** ( หรือชื่อที่ไม่เป็นทางการคือ "World Water Day") ตรงกับวันที่ 22 มีนาคม ของทุกปี เนื่องจากองค์การสหประชาชาติ ได้ตระหนักถึงปัญหาการขาดแคลนน้ำที่ทวีความรุนแรงมากขึ้น และอาจก่อให้เกิดปัญหาการแย่งชิงน้ำขึ้นได้ในอนาคต ดังนั้น ในปี ค.ศ.1992 สมัชชาสหประชาชาติ ได้ประกาศให้วันที่ 22 มีนาคม ของทุกปีเป็น " วันน้ำโลก " หรือ " World Day for Water " เพื่อระลึกถึงความสำคัญของน้ำ ซึ่งเป็นความต้องการขั้นพื้นฐาน ของสิ่งมีชีวิตทุกชนิดในโลก อีกทั้งยังเป็นการกระตุ้นให้เกิดการตื่นตัวในหมู่มวลมนุษยชาติ ในเรื่องการอนุรักษ์น้ำ และการพัฒนาแหล่งน้ำ ตลอดจนดำเนินการตามข้อเสนอแนะของที่ประชุมสหประชาชาติปี 1992 ว่าด้วยสิ่งแวดล้อมและการพัฒนา หรือที่เรียกกันว่า Agenda 21 จัดโดยองค์การน้ำแห่งสหประชาชาติ (UN Water) ซึ่งในแต่ละปีจะมีหน่วยงาน ในสังกัดองค์การสหประชาชาติรับผิดชอบในการร่วมจัดงาน ซึ่งในปี 2007 นี้ องค์การอาหารและการเกษตรโลก (FAO) และองค์การสหประชาชาติ (UN) (ในนามโครงการน้ำเพื่อชีวิต) (Water for life) เป็นผู้จัดร่วม ในหัวข้องาน(ธีม) ว่า Coping with Water Scarcity

## อ้างอิง
* http://www.unwater.org/wwd07/ 

น้ำโลก
หมวดหมู่:วันสำคัญในเดือนมีนาคม
หมวดหมู่:วันสหประชาชาติ
หมวดหมู่:วันตระหนักด้านสุขภาพ
หมวดหมู่:น้ำ
โลมาปากขวด

**โลมาปากขวด** หรือ **โลมาหัวขวด** () เป็นสกุลของสัตว์เลี้ยงลูกด้วยนมในทะเลสกุลหนึ่ง ใช้ชื่อสกุลว่า *Tursiops*  (/ทูร์-ไซ-ออฟส์/) จัดอยู่ในวงศ์โลมามหาสมุทร (Delphinidae)

มีลำตัวสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน ไม่มีลายหรือจุดประแต่ประการใด ขนาดเมื่อโตเต็มที่ยาวประมาณ 2.3-3.1 เมตร 

มีพฤติกรรมอาศัยอยู่รวมกันเป็นฝูง ในบางฝูงอาจพบได้ถึงหลายร้อยตัวจนถึงหลักพัน และชอบว่ายน้ำแข่งกับเรือขณะที่เรือเดินอยู่ในทะเลได้หลายไมล์ และมีความเร็วในการว่ายน้ำประมาณ 40.5 กิโลเมตร/ชั่วโมง

โลมาปากขวด เป็นโลมาที่ฉลาด มีความแสนรู้ ขี้เล่น เป็นมิตรกับมนุษย์ จึงนิยมเลี้ยงไว้แสดงตามสวนสัตว์และสถานแสดงพันธุ์สัตว์น้ำทั่วไป พบกระจายพันธุ์ตามทะเลเปิดและมหาสมุทรเขตร้อนและเขตอบอุ่นรวมถึงเขตหนาวทั่วโลก 

แต่เดิมถูกแบ่งไว้เพียงชนิดเดียว คือ โลมาปากขวดธรรมดา (*T. truncatus*) แต่ต่อมาในปี ค.ศ. 1998 ได้มีการแบ่งออกเป็นอีกชนิดหนึ่ง คือ โลมาปากขวดอินโดแปซิฟิก (*T. aduncus*)
 โดยมีความแตกต่างกันอยู่ที่ถิ่นที่อยู่อาศัย เนื่องจากโลมาปากขวดธรรมดาจะพบในมหาสมุทรแอตแลนติก ซึ่งเป็นพื้นที่ ๆ มีอากาศหนาวเย็น แต่โลมาปากขวดอินโดแปซิฟิก พบในพื้นที่ ๆ เป็นอากาศอบอุ่นและพื้นที่เขตร้อน เช่น ในประเทศไทย เป็นต้น และมีความแตกต่างกันที่สภาพกายภาพภายนอก กล่าวคือ โลมาปากขวดอินโดแปซิฟิก มีจุดสีเทาเข้มประปรายตามลำตัวด้านข้างและด้านท้อง และมีขนาดลำตัวเล็กกว่าโลมาปากขวดธรรมดา

จนกระทั่งในปี ค.ศ. 2011 นักวิทยาศาสตร์ชาวออสเตรเลียได้ประกาศว่ามีโลมาปากขวดชนิดใหม่ คือ โลมาปากขวดบูร์รูนาน (*T. australis*) โดยพบประมาณ 150 ตัวว่ายน้ำอย่างเริงร่าบริเวณท่าเรืออ่าวฟิลลิป และทะเลสาบกิปป์สแลนด์ บริเวณชายฝั่งเมลเบิร์น ประเทศออสเตรเลีย ในตอนแรกคิดว่าเป็นโลมาปากขวดสองชนิดแรกที่รู้จัก แต่ทว่าเมื่อได้ทำการศึกษาลงไป พบว่ามีความแตกต่างกันทางสรีระและกะโหลกศีรษะ รวมถึงความแตกต่างกันด้านดีเอ็นเอด้วย 

## อ้างอิง

## แหล่งข้อมูลอื่น

หมวดหมู่:โลมามหาสมุทร
ผาแดงอินดัสทรี

**บริษัท ผาแดงอินดัสทรี จำกัด (มหาชน)** ก่อตั้งขึ้นเมื่อวันที่ 10 เมษายน 2524 ด้วยทุนจดทะเบียนเริ่มแรก 20 ล้านบาท โดยลงทุนร่วมกันระหว่างรัฐบาลไทย (กระทรวงการคลัง) ภาคเอกชนไทยและเบลเยียม (เวียมองตาน เอส.เอ.) ทั้งนี้เพื่อประกอบธุรกิจเหมืองแร่ และโรงถลุงแร่สังกะสีสำหรับผลิตโลหะสังกะสีแท่งบริสุทธิ์และโลหะสังกะสีผสม

บริษัทผาแดงอินดัสทรี มีเหมืองแร่ตั้งอยู่ที่อำเภอแม่สอด และมีโรงถลุงแร่ตั้งอยู่ที่อำเภอเมืองตาก จังหวัดตาก  และมีโรงผลิตแคลไซน์ตั้งอยู่ที่นิคมอุตสาหกรรมผาแดง จังหวัดระยอง นอกจากนี้ยังดำเนินกิจกรรมการสำรวจแร่ทั้งในและต่างประเทศ มีพนักงานจำนวน 840 คน

ในเดือนกันยายน 2564 บริษัท ผาแดงอินดัสทรี ได้เปลี่ยนชื่อเป็น บริษัท เบาด์ แอนด์ บียอนด์ จำกัด (มหาชน) โดยได้เปลี่ยนไปทำธุรกิจด้านโรงแรม

## ผู้ถือหุ้นรายใหญ่
* ข้อมูล ณ วันที่ 14 มีนาคม 2567 

## อ้างอิง

## แหล่งข้อมูลอื่น
* บริษัท ผาแดงอินดัสทรี จำกัด (มหาชน)

หมวดหมู่:บริษัทจดทะเบียนในตลาดหลักทรัพย์แห่งประเทศไทย‎
หมวดหมู่:บริษัทของไทย
หมวดหมู่:ธุรกิจเหมืองแร่
หมวดหมู่:อำเภอแม่สอด
หมวดหมู่:บริษัทที่ก่อตั้งในปี พ.ศ. 2524
หมวดหมู่:บริษัทที่ถือหุ้นโดยรัฐบาลไทย
หมวดหมู่:เศรษฐกิจของจังหวัดตาก
หมวดหมู่:เศรษฐกิจของจังหวัดระยอง
ยุค (ธรณีวิทยา)

**ยุคทางธรณีวิทยา** () เป็นหนึ่งในการแบ่งธรณีกาลผ่านการตรวจสอบหินและเหตุการณ์ทางธรณีวิทยาในแต่ละสถานที่ โดยยุคเหล่านี้ก่อร่างองค์ประกอบลำดับชั้นของการแบ่งที่นักธรณีวิทยาได้แบ่งประวัติศาสตร์โลก

บรมยุคและมหายุคมีช่วงเวลาที่ใหญ่กว่ายุค ในขณะที่ยุคอาจถูกแบ่งเป็นสมัยและช่วงอายุ

## โครงสร้าง
นี่คือตารางที่รวมยุคทั้งหมด โดยช่วงเวลาก่อน 2500 ล้านปีจะไม่มีการแบ่งยุค

## ดูเพิ่ม
*ธรณีกาล

## อ้างอิง

หมวดหมู่:ธรณีวิทยา
หมวดหมู่:ช่วงเวลาทางธรณีวิทยา
หมวดหมู่:ธรณีกาลวิทยา
หมวดหมู่:ธรณีกาล
เฉลิม สุจริต

รองศาสตราจารย์ **เฉลิม สุจริต** (6 พฤศจิกายน พ.ศ. 2475 – 3 กันยายน พ.ศ. 2533) เป็นสถาปนิกชาวไทย อาจารย์มหาวิทยาลัย หัวหน้าภาควิชาสถาปัตยกรรมและคณบดีคณะสถาปัตยกรรมศาสตร์ จุฬาลงกรณ์มหาวิทยาลัย

## ชีวประวัติ การศึกษาและการทำงาน
เฉลิม เกิดที่ตำบลหาดยาง อำเภอศรีมหาโพธิ จังหวัดปราจีนบุรี เป็นบุตรคนแรกของร้อยโท สุวรรณ กับนางฟื้น สุจริต มีพี่น้องร่วมบิดามารดา 3 คน เมื่อวัยเด็กได้เข้าศึกษาในโรงเรียนประถมและมัธยมที่จังหวัดปราจีนบุรีบ้านเกิด เมื่อจบมัธยมศึกษาแล้วจึงเข้ามาศึกษาต่อระดับอาชีวศึกษาที่โรงเรียนช่างก่อสร้างอุเทนถวาย จบแล้วได้สอบคัดเลือกเข้าศึกษาต่อที่คณะสถาปัตยกรรมศาสตร์ จุฬาลงกรณ์มหาวิทยาลัย จนจบการศึกษาปริญญาตรีสถาปัตยกรรมศาสตร์ เกียรตินิยมอันดับ 2 เมื่อ พ.ศ. 2498 

หลังจากเข้ารับราชการในตำแหน่งอาจารย์ตรีในสถาบันที่คณะสถาปัตยกรรมศาสตร์ จุฬาลงกรณ์มหาวิทยาลัยนั้นเองแล้ว ต่อมา หลังสอนมาเป็นเวลา 10 ปี รองศาสตราจารย์เฉลิม สุจริตจึงขอลาศึกษาต่อที่ประเทศเนเธอร์แลนด์และได้รับประกาศนียบัตรชั้นสูง (DIPL.ICPB with Distinction) จากสถาบันบาวเซนตรุม นครร็อตเตอร์ดัมเมื่อ พ.ศ. 2511 จากนั้นจึงได้ไปศึกษาวิชาสถาปัตยกรรมศาสตร์ระดับปริญญาโท (M. Arch.) ที่มหาวิทยาลัยอิลลินอยส์ ประเทศสหรัฐอเมริกา

ในด้านการทำงาน เฉลิม ได้รับราชการที่คณะสถาปัตยกรรมศาสตร์ จุฬาลงกรณ์มหาวิทยาลัยจนถึงวันสุดท้ายแห่งชีวิต โดยเริ่มเข้ารับราชการในตำแหน่งอาจารย์ตรีเมื่อ พ.ศ. 2499 ดังกล่าว และได้เลื่อนตำแหน่งถึงข้าราชการชั้นพิเศษ ก่อนเปลี่ยนมาเป็นระบบ “ซี” และได้ตำแหน่งทางวิชาการถึงระดับรองศาสตราจารย์เมื่อ พ.ศ. 2516 ในปี พ.ศ. 2522 ได้ดำรงตำแหน่งหัวหน้าภาควิชาสถาปัตยกรรมและในปี พ.ศ. 2525 ดำรงตำแหน่งคณบดีคณะสถาปัตยกรรมศาสตร์เป็นคนที่ 6 สืบแทนรองศาสตราจารย์ หม่อมหลวง ประทีป มาลากุล และพ้นวาระคณบดีเมื่อวันที่ 31 พฤษภาคม พ.ศ. 2531

นอกจากวิชาการออกแบบสถาปัตยกรรมแล้ว รองศาสตราจารย์เฉลิม สุจริตยังมีความเชี่ยวชาญการสอนด้านการก่อสร้างและการจัดการงานก่อสร้างอีกด้วย นอกเหนือจากการสอนแล้ว รองศาสตราจารย์เฉลิม สุจริตได้ดำรงตำแหน่งกรรมการที่สำคัญหลายตำแหน่ง อาทิ กรรมการควบคุมการประกอบวิชาชีพสถาปัตยกรรมกรรมการการเคหะแห่งชาติ กรรมการร่างมาตรฐานวัสดุก่อสร้าง รวมทั้งกรรมการกำหนดมาตรฐานวัสดุก่อสร้างของกระทรวงอุตสาหกรรมอีกหลายชุด

## ชีวิตครอบครัวและบั้นปลายชีวิต
เฉลิม สมรสกับนางสาวปรีมล กัลยาณมิตร แต่ไม่มีบุตรธิดาสืบสกุล และได้ดำเนินชีวิตครอบครัวและการงานอย่างเรียบง่าย ชอบการสอนและการเขียนบทความทางวิชาการ และศึกษาพระธรรมทางพุทธศาสนาพอสมควร เฉลิม เป็นผู้มีโรคประจำตัวคือโรคหอบหืดที่เป็นมานาน และเมื่อเช้ามืดของวันที่ 3 กันยายน พ.ศ. 2533 ได้เกิดอาการโรคหืดกำเริบมากตามแพทย์ไม่ทันหัวใจจึงล้มเหลวเสียชีวิตเมื่อเวลา 3.40 น. รวมสิริอายุได้ 58 ปี

## เครื่องราชอิสริยาภรณ์

## อ้างอิง

* หนังสือพระราชทานเพลิงศพรองศาสตราจารย์เฉลิม สุจริต ณ เมรุวัดธาตุทอง วันที่ 11 กันยายน 2533
* เอกสารประวัติคณะสถาปัตยกรรมศาสตร์ จุฬาลงกรณ์มหาวิทยาลัย 

หมวดหมู่:รองศาสตราจารย์
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:นักวิชาการจากจังหวัดปราจีนบุรี
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากมหาวิทยาลัยอิลลินอย เออร์แบนา-แชมเปญจน์
หมวดหมู่:บุคคลจากอำเภอศรีมหาโพธิ
มหายุค (ธรณีวิทยา)

**มหายุคทางธรณีวิทยา** () เป็นช่วงเวลาย่อยของธรณีกาลที่แบ่งบรมยุคไปเป็นหน่วยเวลาที่เล็กกว่า บรมยุคฟาเนอโรโซอิกถูกแบ่งเป็นสามช่วงเวลา คือ: มหายุคพาลีโอโซอิก, มหายุคมีโซโซอิก และมหายุคซีโนโซอิก ที่แบ่งตามบันทึกฟอสซิล มหายุคเหล่านี้ถูกแยกด้วยการสูญพันธุ์: การสูญพันธุ์ใหญ่ที่สามอยู่ระหว่างมหายุคพาลีโอโซอิกกับมหายุคมีโซโซอิก และการสูญพันธ์ใหญ่ที่ห้าอยู่ระหว่างมหายุคมีโซโซอิกกับมหายุคซีโนโซอิก

บรมยุคเฮเดียน, บรมยุคอาร์เคียน และบรมยุคโพรเทอโรโซอิกเคยถูกเรียกรวมเป็นพรีแคมเบรียน ซึ่งกินเวลาไป 4 พันล้านปีของประวัติศาสตร์โลก โดยอิงจากการปรากฏตัวของสัตว์ประเภทหอยเปลือกแข็ง อย่างไรก็ตามในช่วงปัจจุบัน บรมยุคอาร์เคียนและบรมยุคโพรเทอโรโซอิกได้มีการแบ่งมหายุคเป็นของตนเองแล้ว

มหายุคทางธรณีวิทยาสามารถแบ่งออกเป็นยุคทางธรณีวิยา ถึงแม้ว่ามหายุคอาร์เคียนยังไม่ได้มีการแบ่งยุคสมัยก็ตาม

## รายชื่อมหายุคในประวัติศาสตร์ของโลก

## ดูเพิ่ม
*หินมหายุค
*ธรณีกาล
*จีออน (ธรณีวิทยา)

## อ้างอิง

หมวดหมู่:มหายุคทางธรณีวิทยา
หมวดหมู่:ธรณีกาลวิทยา
ไคลด์ ทอมบอ

**ไคลด์ วิลเลียม ทอมบอ** (; 4 กุมภาพันธ์ พ.ศ. 2449 – 17 มกราคม พ.ศ. 2540) เป็นนักดาราศาสตร์ชาวอเมริกันผู้ค้นพบดาวเคราะห์แคระพลูโตเมื่อ พ.ศ. 2473

ทอมบอ เกิดที่เมืองสตรีเตอร์ รัฐอิลลินอย ครอบครัวยากจนเกินกว่าที่จะส่งทอมบอ เข้าศึกษาในมหาวิทยาลัยได้ หลังจากครอยครัวย้ายไปเมืองอยู่ที่รัฐแคนซัส ทอมบอ ได้สร้างกล้องโทรทัศน์ขึ้นด้วยตนเองเพื่อใช้ส่องดูดาว จากการส่งภาพวาดดาวพฤหัสและดาวอังคารที่เขาศึกษาจากกล้องทำเองไปให้สถาบันหอดูดาวโลเวลล์ดู ทอมบอจึงได้งานเป็นผู้ช่วยนักดาราศาสตร์ที่นั่นแลได้ค้นพบดาวพลูโตดังกล่าวเมื่อ พ.ศ. 2473 การค้นพบนี้เองที่ทำให้ทอมบอ ได้เข้าศึกษาและจบสาขาดาราศาสตร์ที่มหาวิทยาลัยแคนซัสและมหาวิทยาลัยนอร์ทแอริโซนา

ไคลด์ ทอมบอ ทำงานที่หอดูดาวโลเวลล์ระหว่าง พ.ศ. 2472 - พ.ศ. 2488 จึงได้ย้ายไปสอนวิชาดาราศาสตร์ที่มหาวิทยาลัยนิวเม็กซิโกตั้งแต่ พ.ศ. 2498 จนเกษียณจากงานเมื่อ พ.ศ. 2516 

ไคลด์ ทอมบอ ค้นพบดาวเคราะห์น้อย (asteroid) มากถึง 14 ดวง ซึ่งส่วนใหญ่เป็นผลพลอยได้จากการค้นหาดาวเตราะห์ต่างๆ รวมทั้งดาวพลูโต ราชสมาคมดาราศาสตร์ แห่งประเทศอังกฤษได้มอบ *เหรียญรางวัลแจ็กสัน-วิลท์* ให้แก่เขาเมื่อ พ.ศ. 2474 และเถ้ากระดูกของทอมบอส่วนหนึ่งได้รับการบรรจุไว้ในยานอวกาศ "นิวฮอไรซอน" ที่เดินทางไปยังดาวพลูโต 

ไคลด์ วิลเลียม ทอมบอ ถึงแก่กรรมที่นิวเม็กซิโกเมื่ออายุ 91 ปี

## อ้างอิง
* The Cambridge Biograhical Encyclopedia / Edited by David Cystal-2nd ed., Cambridge University Press, 2000

หมวดหมู่:นักดาราศาสตร์ชาวอเมริกัน
หมวดหมู่:บุคคลที่เกิดในปี พ.ศ. 2449
หมวดหมู่:บุคคลที่เสียชีวิตในปี พ.ศ. 2540
หมวดหมู่:บุคคลจากรัฐอิลลินอย
หมวดหมู่:บุคคลจากรัฐนิวเม็กซิโก
หมวดหมู่:บุคคลจากรัฐแอริโซนา
หมวดหมู่:บุคคลจากรัฐแคนซัส
เขื่อนขุนด่านปราการชล

**เขื่อนขุนด่านปราการชล** ชื่อเดิมเรียกว่า **เขื่อนคลองท่าด่าน** เป็นเขื่อนคอนกรีตบดอัดยาวที่สุดในประเทศไทยและในโลก
 ตั้งอยู่ที่บ้านท่าด่าน ตำบลหินตั้ง อำเภอเมืองนครนายก จังหวัดนครนายกกั้นแม่น้ำนครนายก สร้างขึ้นตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อเก็บกักน้ำในช่วงหน้าฝนไว้ในหน้าแล้งและควบคุมไม่ให้เกิดน้ำท่วมบ้านเรือนราษฎรไร่นาและพื้นที่การเกษตรในหน้าฝนโดยสร้างครอบฝายท่าด่านเดิม

ที่ราบลุ่มจังหวัดนครนายกมีระดับน้ำใต้ดินมีการลดระดับหรือพื้นที่ลาดเทค่อนข้างมาก ทำให้น้ำไหลบ่ารุนแรงในช่วงฤดูฝน ส่วนบริเวณพื้นที่ชลประทานจังหวัดนครนายก เป็นพื้นที่ราบกว้างขวางมีระดับน้ำใต้ดินต่ำจึงเกิดปัญหาขาดแคลนน้ำในฤดูแล้งส่วนในฤดูฝนกลับเกิดปัญหาน้ำท่วมเนื่องจากพื้นที่ส่วนใหญ่เป็นที่ราบที่มีความลาดเอียงน้อยทำให้น้ำระบายออกยากน้ำจึงท่วมขังเป็นเวลานาน การสร้างเขื่อนกั้นแม่น้ำนครนายกตอนบนจึงเป็นการชะลอกระแสน้ำไม่ให้ไหลอย่างรุนแรงในช่วงฤดูฝนโดยจะกักเก็บน้ำไว้ และในทางกลับกัน จะสามารถกักเก็บน้ำเอาไว้ใช้ในฤดูแล้งได้แทนที่จะต้องเผชิญกับภัยแล้ง

## โครงสร้างและลักษณะ
ตัวเขื่อนขุนด่านปราการชลประกอบด้วยเขื่อนหลักและเขื่อนรองสร้างด้วยคอนกรีตบดอัด ปัจจุบันเป็นเขื่อนคอนกรีตบดอัดที่มีความยาวที่สุดในโลก มีความยาวรวม 2,720 เมตร ความสูง (สูงสุด) 93 เมตร  รับน้ำที่ไหลจากอุทยานแห่งชาติเขาใหญ่ ผ่านน้ำตกเหวนรกลงสู่อ่างเก็บน้ำ มีความจุ 224 ล้าน ลบ.ม. โดยทำให้มีน้ำในการทำเกษตรกรรม การอุปโภคบริโภค แก้ปัญหาดินเปรี้ยว เป็นแหล่งเพาะพันธุ์ปลา และบรรเทาอุทกภัย เป็นแหล่งท่องเที่ยวแห่งใหม่ ของนครนายก นักท่องเที่ยวสามารถชมอุทยานแห่งชาติเขาใหญ่ได้จากบริเวณสันเขื่อน จะเห็นทิวทัศน์ด้านหน้าเขื่อน และชมทิวทัศน์เมืองนครนายกด้านหลังเขื่อน ในอนาคตมีโครงการจะสร้างแก่งเทียมเพื่อการท่องเที่ยวและกีฬา และเป็นสนามสลาลอมนานาชาติ  ซึ่งจะเป็นแห่งเดียวในภูมิภาคนี้ หากก่อสร้างแก่งเทียมแล้วเสร็จ จะสร้างกิจกรรมท่องเที่ยวและสร้างรายได้ให้กับผู้ประกอบการด้านการท่องเที่ยวของจังหวัดนครนายกเพิ่มขึ้น

## การท่องเที่ยว
เขื่อนขุนด่านปราการชลเปิดให้นักท่องเที่ยวเดินทางมาชมวิวเหนือสันเขื่อน สามารถมองเห็นตัวเมืองนครนายกและอุทยานแห่งชาติเขาใหญ่ได้ที่สันเขื่อน นอกจากนี้ยังสามารถเช่าเรือหางยาวเพื่อชมน้ำตกที่อยู่ลึกเข้าไปในอ่างเก็บน้ำของเขื่อนได้และเมื่อล่องเข้าไปเรื่อยๆก็จะพบกับเขาที่ชื่อว่าเขาช่องลม ซึ่งเหมาะไปในช่วงต้นฤดูฝน ตั้งแต่เดือนมิถุนายนถึงตุลาคมเพื่อสัมผัสธรรมชาติที่เขียวขจี มีน้ำในลำธารไหลเย็นสบาย และได้เห็นความชุ่มฉ่ำของสายน้ำอย่างเต็มที่ ในช่วงเวลานี้ น้ำจะไม่มากจนเกินไปจนท่วมทุ่งหญ้า และอากาศยังไม่ร้อนจัด เหมาะแก่การเดินป่าและถ่ายรูป  

## การเดินทาง
เดินทางโดยรถยนต์มายังตัวเมืองนครนายกโดยอาจใช้ถนนรังสิต-นครนายก (ทางหลวงแผ่นดินหมายเลข 305) หรืออาจใช้ถนนเส้นเก่าคือถนนสุวรรณศร (ทางหลวงแผ่นดินหมายเลข 33) ซึ่งจะอ้อมกว่า จนถึงตัวเมืองนครนายกให้ใช้เส้นทางเดียวกับไปน้ำตกนางรอง (ทางหลวงหมายเลข 3049) ผ่านอุทยานวังตะไคร้และเลี้ยวขวาเข้าถนนสู่ตัวเขื่อน

รถโดยสารประจำทางจากกรุงเทพฯ–นครนายก มีบริการรถโดยสารประจำทางทั้งรถธรรมดาและรถปรับอากาศ ออกจากสถานีขนส่งสายเหนือ (หมอชิต 2) ทุกวัน

## แหล่งข้อมูลอื่น

ขุนด่านปราการชล
หมวดหมู่:โครงการอันเนื่องมาจากพระราชดำริ
ขเขื่อนขุนด่านปราการชล
หมวดหมู่:โครงสร้างพื้นฐานในจังหวัดนครนายก
หมวดหมู่:สิ่งก่อสร้างในอำเภอเมืองนครนายก
มหาวิทยาลัยอิลลินอย

**มหาวิทยาลัยอิลลินอย** (University of Illinois) เป็นระบบมหาวิทยาลัยในรัฐอิลลินอย ซึ่งมีอยู่ 3 แห่ง ได้แก่
* มหาวิทยาลัยอิลลินอย เออร์แบนา-แชมเปญจน์ มหาวิทยาลัยรัฐตั้งอยู่ที่เมืองเออร์แบนา และเมืองแชมเปญจน์ มีชื่อเสียงในหลายด้าน โดยเฉพาะ คอมพิวเตอร์ และวิศวกรรมศาสตร์ และเป็นมหาวิทยาลัยในกลุ่มบิ๊กเทน
* มหาวิทยาลัยอิลลินอย ชิคาโก มหาวิทยาลัยรัฐตั้งอยู่ที่เมืองชิคาโก มีชื่อเสียงในด้านการแพทย์
* มหาวิทยาลัยอิลลินอย สปริงฟีลด์ มหาวิทยาลัยรัฐตั้งอยู่ที่เมืองสปริงฟีลด์

หมวดหมู่:สถาบันอุดมศึกษาในรัฐอิลลินอย
หมวดหมู่:ก่อตั้งในปี พ.ศ. 2410
ฟูนาฟูตี

**ฟูนาฟูตี** () เป็นเมืองหลวงของประเทศประเทศตูวาลู มีประชากรทั้งสิ้น 6,320 คน (จากการสำมะโนประชากร พ.ศ. 2560) ซึ่งเป็นอะทอลล์ที่มีจำนวนประชากรมากที่สุดในตูวาลู พื้นที่นั้นมีความกว้างตั้งแต่ประมาณ 20 เมตร - 400 เมตร ล้อมรอบไปด้วยลากูนขนาดใหญ่ ซึ่งอะทอลล์นี้ประกอบไปด้วย สนามบิน โรงแรม และอาคารบริหาร (ทำเนียบรัฐบาล)

เกาะที่ใหญ่ที่สุดคือ โฟงาฟาเล บนเกาะ มี 4 หมู่บ้าน ซึ่งหนึ่งในนั้นคือ วาอีอากู ซึ่งเป็นที่ตั้งของทำเนียบรัฐบาล เมืองหลวงของตูวาลูนั้นบางทีก็อาจจะหมายถึง โฟงาฟาเล หรือวาอีอากู แต่ฟูนาฟูตีนั้นเป็นเมืองหลวงอย่างเป็นทางการของประเทศตูวาลู

## อ้างอิง

## เกาะในฟูนาฟูตี

มีเกาะเล็กเกาะน้อย 29 เกาะในฟูนาฟูตี เกาะที่ใหญ่ที่สุดคือ โฟงาฟาเล รองลงมาคือ Funafala มีเกาะเล็กเกาะน้อยสามเกาะที่มีผู้อาศัยอยู่ ดังนี้ โฟงาฟาเล (เกาะหลัก) ทางตะวันออก Funafala ทางใต้ และ Amatuku ทางเหนือ

* Amatuku
* Avalau
* Falaoigo
* Fale Fatu (หรือ *Falefatu*)
* Fatato
* โฟงาฟาเล
* Fuafatu
* Fuagea
* Fualefeke (หรือ *Fualifeke*)
* Fualopa
* Funafala
* Funamanu
* Luamotu
* Mateika
* Motugie
* Motuloa
* Mulitefala
* Papa Elise (หรือ *Funangongo*)
* Pukasavilivili
* Te Afuafou
* Te Afualiku
* Tefala
* Telele
* Tengako (คาบสมุทรของเกาะโฟงาฟาเล)
* Tengasu
* Tepuka
* Tepuka Vili Vili
* Tutanga
* Vasafua

หมวดหมู่:ประเทศตูวาลู
หมวดหมู่:เมืองหลวงในเขตโอเชียเนีย
หมวดหมู่:อะทอลล์
หมวดหมู่:เกาะในเขตโอเชียเนีย
หมวดหมู่:เกาะที่เป็นข้อพิพาทในอดีต
สุวรรณ นิวาศวัต

**สุวรรณ นิวาสวัต** เป็นนักมวยไทยชื่อดังในพระนครรุ่นเดียวกับบัว วัดอิ่ม บังสะเล็บ ศรไขว้ และโพล้ง เลี้ยงประเสริฐ เป็นศิษย์ของหลวงพิพัฒน์พลกาย สุวรรณเคยชกชนะทั้ง บัว วัดอิ่ม และโพล้ง เลี้ยงประเสริฐ มาแล้ว และเคยชกกับ แอ ม่วงดี 3 ครั้ง ชนะ 2 ครั้ง เสมอ 1 ครั้ง

เมื่อมวยสากลหรือมวยฝรั่งเข้ามาเผยแพร่ในประเทศไทยและเชิญนักมวยสากลจากต่างชาติมาชกโชว์อยู่บ่อย ๆ จนกระทั่งมีการคัดเลือกนักมวยสากลชาวไทยขึ้นชกกับนักมวยเหล่านั้น สุวรรณอาสาขึ้นชกกับ เทอรี่ โอคัมโป จากฟิลิปปินส์เป็นคู่แรกแต่ไม่สำเร็จ เป็นฝ่ายแพ้น็อคในยกที่ 4 เมื่อ 7 ธันวาคม พ.ศ. 2472

สุวรรณเสียชีวิตในขณะที่ยังมีชื่อเสียงโด่งดังโดยถูกนักเลงอันธพาลรุมแทงเสียชีวิต

## อ้างอิง

หมวดหมู่:นักมวยไทยชาวไทยยุคคาดเชือก
อาเมิน

**อาเมิน** () เป็นสุริยเทพพระองค์หนึ่งและเป็นเทพประจำเมืองธีบส์ มักขนานามรวมกับเทพราเป็นเทพอาเมิน-เรหรืออาเมิน-เร  ชาวกรีกเชื่อว่าเทพองค์นี้คือเทพซีอุสของพวกเขา

## ลักษณะ
เป็นชายทรงชุดฟาโรห์ ทรงมงกุฏทำด้วยขนนก สัญลักษณ์คือห่านและแกะ พระชายาคือเทพีมัตซึ่งเป็นเทพีแห่งท้องฟ้าและนกแร้ง มีพระโอรสคือเทพคอนซูซึ่งเป็นเทพแห่งดวงจันทร์และการพนัน
## อ้างอิง

* ชลิตดา. ตำนานอียิปต์โบราณ. กรุงเทพฯ:พิมพ์คำ. 2548

อาเมิน
หมวดหมู่:สุริยเทพ
ตาราวา

**ตาราวา** เป็นอะทอลล์และเมืองหลวงของสาธารณรัฐคิริบาสในมหาสมุทรแปซิฟิกตอนกลาง ประกอบด้วยตาราวาเหนือที่มีประชากร 6,629 คน และตาราวาใต้ที่มีประชากร 56,388 คน ซึ่งมีจำนวนครึ่งหนึ่งของประเทศตาม เกาะนี้เป็นหนึ่งในสถานที่สำคัญในยุทธการที่ตาราวา ซึ่งเป็นหนึ่งในสมรภูมิสำคัญในมหาสมุทรแปซิฟิก ในช่วงสงครามโลกครั้งที่ 2

## อ้างอิง

## แหล่งข้อมูลอื่น

หมวดหมู่:ประเทศคิริบาส
หมวดหมู่:เมืองหลวงในเขตโอเชียเนีย
หมวดหมู่:อะทอลล์
หมวดหมู่:ภูมิศาสตร์คิริบาส
พอร์ตวิลา

thumb|250 px|สนามบินในกรุงพอร์ตวิลาและแสดงถึงสายการบินวานูวาตูแอร์ไลน์
**พอร์ตวิลา** (17°45′S 168°18′E) เป็นเมืองหลวงของสาธารณรัฐวานูวาตู อยู่ทางตอนใต้ของเกาะเอฟาเตในจังหวัดเชฟา เมืองนี้มีประชากรประมาณ 38,000 คน หรือประมาณ 65 % ของประชากรทั้งจังหวัดเชฟา พอร์ตวิลาเป็นศูนย์กลางทางเศรษฐกิจที่สำคัญของประเทศวานูวาตู 

พอร์ตวิลาถูกจับจองโดยชาวเมลานีเซีย ในปี พ.ศ. 2149 เปโดร เฟร์นันเดซ เด กีโรสและลูอิส วาซ เด ตอร์เรสได้เข้ามาสำรวจ จนในที่สุดใน ปี พ.ศ. 2430 ก็กลายเป็นดินแดนภายใต้การปกครองของประเทศอังกฤษและประเทศฝรั่งเศสร่วมกัน ในช่วงสงครามโลกครั้งที่ 2 พอร์ตวิลากลายเป็นฐานทัพอากาศของสหรัฐอเมริกาและออสเตรเลีย อีกทั้งยังเป็นหนึ่งในที่ตั้งของมหาวิทยาลัยเซาท์แปซิฟิกวิทยาเขตวานูวาตูอีกด้วย ภัยธรรมชาติที่สำคัญของพอร์ตวิลาคือไซโคลนและแผ่นดินไหว

หมวดหมู่:เมืองหลวงในเขตโอเชียเนีย
หมวดหมู่:ประเทศวานูวาตู
Ѻ

**Broad On** (Ѻ, ѻ) เป็นอักษรซีริลลิกยุคเก่าตัวหนึ่ง ซึ่งเป็นอักษรต่างรูปของ On (О, о) แต่ยูนิโคดใช้ชื่อ **Round Omega** แทนอักษรตัวนี้ซึ่งไม่ได้มีความเกี่ยวข้องกับ Omega (Ѡ, ѡ) แต่อย่างใด อักษรตัวนี้มีค่าของเลขซีริลลิกเท่ากับ 70

Broad On ถูกใช้ในภาษาเชิร์ชสลาโวนิกเป็นอักษรตัวแรกของรากศัพท์ในตำแหน่งต่าง ๆ
* ในตำแหน่งแรก เช่น ѻгнь, ѻтрокъ
* ตามหลังคำอุปสรรค เช่น праѻтецъ
* ในคำประสม เช่น ѻбоюдуѻстрый
* ในชื่อทางภูมิศาสตร์สองแห่งคือ іѻрданъ = แม่น้ำจอร์แดน, іѻппіа = เมืองจาฟฟา และคำอื่นที่พัฒนาจากสองคำนี้

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
เมเลเกอ็อก

**เมเลเกอ็อก** () เป็นเมืองเมืองหนึ่งในรัฐเมเลเกอ็อก หนึ่งในสิบหกรัฐของประเทศปาเลา ตัวเมืองตั้งอยู่ริมชายฝั่งตะวันออกของเกาะบาเบลดาออบซึ่งเป็นเกาะที่ใหญ่ที่สุดของประเทศ ในเดือนตุลาคม พ.ศ. 2549 นิคมเงรุลมุดซึ่งตั้งอยู่ห่างจากเมืองนี้ไปทางทิศตะวันตกเฉียงเหนือ 2 กิโลเมตร ได้กลายเป็นที่ตั้งของที่ทำการรัฐบาลแทนที่คอรอร์

## อ้างอิง

หมวดหมู่:สถานที่ที่มีประชากรในประเทศปาเลา
จังหวัดเชฟา

250px|thumb|จังหวัดเชฟา
**จังหวัดเชฟา** () เป็นหนึ่งในสิบห้าจังหวัดของสาธารณรัฐวานูอาตู ตั้งอยู่ทางตอนกลางของประเทศ ประกอบด้วยเกาะเอปี (Efate) หมู่เกาะของเอฟาเต และหมู่เกาะเชฟเฟิร์ด (Shepherd Islands) ชื่อจังหวัดได้มาจากการผสมคำระหว่าง Shepherd และ Efate

จังหวัดเชฟามีประชากรราว 42,280 คน และมีพื้นที่ประมาณ 1,445 ตารางกิโลเมตร เมืองหลวง **พอร์ตวิลา (Port Vila)** ตั้งอยู่บนเกาะเอปี เป็นเมืองที่ใหญ่ที่สุดของประเทศ และเป็นศูนย์กลางด้านการเมือง เศรษฐกิจ การค้า การศึกษา และวัฒนธรรม

ภูมิประเทศของจังหวัดเชฟาประกอบด้วยเกาะภูเขาไฟ พื้นที่ราบชายฝั่ง และชายหาดหลายแห่ง เกาะเอปีมีภูมิอากาศแบบเขตร้อนชื้น มีฤดูร้อนชื้นและฤดูแล้งสั้น หมู่เกาะเชฟเฟิร์ดเป็นกลุ่มเกาะภูเขาไฟที่มีประชากรอาศัยอยู่บางส่วน จังหวัดนี้ยังเป็นศูนย์กลางการท่องเที่ยวสำคัญ มีรีสอร์ท โรงแรม และกิจกรรมทางทะเล เช่น ดำน้ำตื้น ดำน้ำลึก และการล่องเรือ

ประชากรในจังหวัดส่วนใหญ่ประกอบด้วยชนพื้นเมือง นิกายคริสต์เป็นศาสนาหลัก และภาษาราชการคือ **บิสมาร์กและอังกฤษ** พร้อมทั้งภาษาพื้นเมืองหลายภาษาในหมู่เกาะต่าง ๆ
หมวดหมู่:ประเทศวานูวาตู
นิวกินีตะวันตก

thumb|250x250px|เขตนิวกินีตะวันตก
**นิวกินีตะวันตก** เป็นส่วนครึ่งตะวันตกของเกาะนิวกินี ในปี พ.ศ. 2549 ในทางสากลเรียกเขตนี้ว่าจังหวัดปาปัว เป็นจังหวัดในความปกครองของประเทศอินโดนีเซีย เมื่อก่อนนี้เขตนี้มีชื่อว่า **[[เนเธอร์แลนด์นิวกินี]]** (จนกระทั่ง พ.ศ. 2505), **อีรียันตะวันตก** (พ.ศ. 2505 - พ.ศ. 2516), และ **อีรียันจายา** (พ.ศ. 2516 - พ.ศ. 2543) เมืองสำคัญของเขตคือจายาปูรา

หมวดหมู่:เกาะในประเทศอินโดนีเซีย
หมวดหมู่:เกาะในมหาสมุทรแปซิฟิก
หมวดหมู่:เมลานีเชีย
หมวดหมู่:เกาะนิวกินี
เบลล์ 206

thumb|250px|Bell 206 "JetRanger II"
เฮลิคอปเตอร์ใช้งานทั่วไป แบบ 206 (ฮ.ท.206) (BELL-206 B3 JETRANGER)
* ผู้สร้าง บริษัทเบลล์เฮลิคอปเตอร์ สหรัฐอเมริกา
* ประเภท เฮลิคอปเตอร์ใช้งานทั่วไป 5 ที่นั่ง
* เครื่องยนต์ GASTURBINE ALLISON 250-C20 จำนวน 1 เครื่องยนต์ 425 แรงม้า
* น้ำหนักเปล่า 1,584.3 ปอนด์
* น้ำหนักบรรทุก 1,615.7 ปอนด์
* น้ำหนักรวม 3,200 ปอนด์
* ติดเปลสนามได้ 3 เปล
* ความเร็วสูงสุด 130 น็อต หรือ 234 กม./ชม.
* ความเร็วเดินทาง 110 น็อต หรือ 198 กม./ชม.

หมวดหมู่:เฮลิคอปเตอร์
ผจญภัยโพ้นทะเล

**ผจญภัยโพ้นทะเล** () เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี.เอส. ลิวอิส ใน ค.ศ. 1952 นับเป็นลำดับที่สามตามที่ตีพิมพ์ และลำดับที่ห้าถ้านับตามเหตุการณ์ในเรื่อง ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545

## เนื้อเรื่อง
พี่น้องสองคนของตระกูลพีเวนซี่ที่มีบทบาทในตู้พิศวงและเจ้าชายแคสเปี้ยน คือ เอ็ดมันด์ และลูซี่ ไปอยู่กับญาติของพวกเขา ยูสตาซ ในช่วงวันหยุด ระหว่างอยู่ในห้องของยูสตาซ ทั้งสามคนถูกดึงเข้าไปในดินแดนนาร์เนียผ่านทางภาพเรือในสมัยนาร์เนียที่แขวนอยู่ในห้อง

เมื่อเข้าไปในนาร์เนีย ลูซี่และเอ็ดมันด์ได้พบกับแคสเปี้ยน (จากเรื่องเจ้าชายแคสเปี้ยน) ซึ่งกำลังเดินทางไปในโพ้นทะเลตะวันออก เพื่อค้นหาขุนนาง 7 คน เช่น ลอร์ดเบิร์น ลอร์ดเรสติมาร์ ลอร์ดอ๊อคเตเซียน ลอร์ดรูปห์ ที่หายสาบสูญไปในสมัยของพระราชามิราซ โดยใช้เรือชื่อ **ดอว์น เทรดเดอร์** เป็นพาหนะ

พวกเขาได้เดินทางไปจนสุดขอบโลกทางตะวันออก และได้ทิ้งรีพีชิ้พ เอ็ดมันด์ ลูซี่และยูสตาซ ไว้ที่นั่น โดยรีพีชิ้พได้พายเรือโคราเคิล ออกไปเรื่อยๆ จนไม่มีผู้ไดพบเห็นอีก เอ็ดมันด์ ลูซี่และยูสตาซ ได้พบกับอัสลานและได้พากลับมายังห้องของยูสตาซ

## ภาพยนตร์
หลังจากวอลท์ ดิสนีย์ พิคเจอร์สไม่ประสบความสำเร็จกับ เจ้าชายแคสเปี้ยน จึงไม่ต่อสัญญากับทาง Walden Media และผู้ที่มาต่อสัญญาคือทเวนตีธ์เซนจูรีฟอกซ์ได้ซื้อลิขสิทธิ์ในการดัดแปลงเป็นภาพยนตร์ ในชื่อว่า *The Chronicles of Narnia: The Voyage of the Dawn Treader* มีกำหนดฉายในเบลเยี่ยม และฝรั่งเศส 8 ธันวาคม พ.ศ. 2553 สหรัฐอเมริกา 10 ธันวาคม พ.ศ. 2553 (ค.ศ. 2010) และอีกหลายประเทศที่กำหนดฉายในวันที่ 9 และ 10 ธันวาคม พ.ศ. 2553 

## อ้างอิง

หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นวนิยายเกี่ยวกับมังกร
หมวดหมู่:นาร์เนีย
วัตต์ (แก้ความกำกวม)

**วัตต์** (Watt หรือ watt) อาจหมายถึง 

* วัตต์ (watt) หน่วยอนุพันธ์ของ กำลังของพลังงาน ในหน่วยเอสไอ ซึ่งตั้งชื่อเป็นเกียรติแก่ เจมส์ วัตต์ 
* วัตต์-ชั่วโมง (Watt-hour) 
* สมดุลวัตต์ (Watt balance) 
* กำลังของลำโพง (Nominal watt) 
* วัตต์ (วรรณกรรม), a book by Samuel Beckett
* อัลบั้มเพลงของ Ten Years After

; บุคคล
* เจมส์ วัตต์, นักประดิษฐ์ชาวสก๊อต ผู้ปฏิวัติเครื่องจักรไอน้ำ 
* โรเบิร์ต-วัตสัน วัตต์, วิศวกรผู้ปฏิวัติเครื่องเรดาร์ ชาวอังกฤษ (Robert Watson-Watt) British developer of radar
* วัตต์แห่งซัสเซซ, กษัตริย์แห่ง แองโกลแซกซอน (Watt of Sussex)
* อดัม วัตต์, นักมวย ชาวออสเตรเลีย (Adam Watt
* เบน วัตต์, นักดนตรี ชาวอังกฤษ (Ben Watt)
* เดวิด วัตต์, นักวิทยาศาสตร์คอมพิวเตอร์ ชาวอังกฤษ (David Watt)
* เดวิด กิบสัน-วัตต์, นักการเมือง ชาวอังกฤษ (David Gibson-Watt)
* ดักลัส วัตต์, นักการเมือง ชาวแคนาดา (Douglas Watt)
* เอ็ดดี้ วัตต์, นักเบสบอล (Eddie Watt)
* โจฟฟ์ วัตต์, นักวิ่ง ชาวออสเตรเลีย (Geoff Watt)
* จอร์จ วัตต์, นักพฤกษศาสตร์ ชาวสก๊อตแลนด์ (George Watt)
* ฮามิช วัตต์, นักการเมือง ชาวสก๊อตแลนด์ (Hamish Watt)
* เอียน วัตต์, นักวรรณคดีประวัติศาสตร์ (Ian Watt)
* ไจเมอ วัตต์, ที่ปรึกษาการเมือง ชาวแคนาดา (Jaime Watt)
* เจมส์ จ. วัตต์, รัฐมนตรีกระทรวงกลาโหม สหรัฐอเมริกา (James G. Watt)
* จิม วัตต์, นักมวย ชาวสก๊อตแลนด์ (Jim Watt)
* โจคฮิม ฟอน วัตต์ (Joachim von Watt) , ชื่อเดิมของนักวิชาการ ชาวสวิส Joachim Vadian
* โจเซฟ วัตต์, เจ้าของเข็มสามารถVC ชาวสก๊อตแลนด์ (Joseph Watt)
* โจเซฟ ม. วัตต์, ตุลาการ ชาวอเมริกา (Joseph M. Watt)
* เคที่ วัตต์, นักกีฬาจักรยาน ชาวออสเตรเลีย (Kathy Watt)
* เคธ วัตต์, นักจักรวาลวิทยา (Keith Watt)
* ลอว์เรนซ์ วัตต์-เอวานส์, นักเขียนนิยายแนวจินตนาการ ชาวอเมริกา (Lawrence Watt-Evans)
* ลาลี่ วัตต์, นักการเมือง ชาวอเมริกา (Lali Watt)
* เลสลี่ วัตต์, นักกีฬาคริกเกต ชาวนิวซีแลนด์ (Leslie Watt)
* เมล วัตต์, นักการเมือง ชาวอเมริกา (Mel Watt)
* ไมค์ วัตต์, นักดนตรี ชาวอเมริกา (Mike Watt) หรือ นักกีฬาฮอคกี้น้ำแข็ง ชาวแคนาดา (Mike Watt)
* นิโคล วัตต์, นักกีฬาสเก็ต ชาวแคนาดา (Nicole Watt)
* โรเบิร์ต วัตต์, ผู้ประกาศข่าว ชาวแคนาดา (Robert Watt)
* เชลล่า วัตต์-คลอเทียร์, นักกิจกรรม ชาวแคนาดา (Sheila Watt-Cloutier)
* ทอม วัตต์, นักกีฬาฮอคกี้ ชาวแคนาดา (Tom Watt) หรือ นักแสดงและนักจัดรายการวิทยุ ชาวอังกฤษ (Tom Watt)
* วิลเลียม วัตต์, นักการเมือง ชาวออสเตรเลีย (William Watt)
* วิลเลียม มองต์โกเมอรี่ วัตต์, นักวิชาการ อิสลาม (William Montgomery Watt)
* วิลเลียม สมิธ วัตต์, นักวิชาการวรรณกรรมคลาสสิก ชาวอังกฤษ (William Smith Watt)
สวนจตุจักร

**สวนจตุจักร** เป็นสวนสาธารณะระดับย่าน สำหรับการพักผ่อนหย่อนใจทางตอนเหนือของกรุงเทพมหานคร ในความดูแลของกรุงเทพมหานคร ทิศตะวันออกจรดถนนพหลโยธิน ทิศเหนือจรดถนนวิภาวดีรังสิต ทิศตะวันตกและทิศใต้จรดถนนกำแพงเพชร 3

สวนจตุจักรสร้างขึ้นโดย พลเอกเกรียงศักดิ์ ชมะนันทน์ ในปี พ.ศ. 2521 และดำเนินการได้สำเร็จเมื่อวันที่  2 มกราคม พ.ศ. 2521 เป็นที่ดินของการรถไฟแห่งประเทศไทยซึ่งในขณะนั้น พลเอกเกรียงศักดิ์ ชมะนันทน์ เป็นประธานกรรมการรถไฟ โดยการเอากองขยะที่ดินแดง มาถมที่ของการรถไฟแห่งประเทศไทย แล้วย้ายตลาดนัดสนามหลวงมาที่นี่ โดยใช้ทหารช่างมาทำการสร้างขึ้น 

สวนจตุจักร เป็นสวนสาธารณะหลักของอุทยานสวนจตุจักร ที่ประกอบด้วยสวนสาธารณะ 4 แห่งที่มีพื้นที่เชื่อมต่อกัน ได้แก่ สวนจตุจักร พื้นที่ 155 ไร่, สวนวชิรเบญจทัศ พื้นที่ 375 ไร่, สวนสมเด็จพระนางเจ้าสิริกิติ์ฯ พื้นที่ 196 ไร่ และสวนจากภูผาสู่มหานที พื้นที่ 26 ไร่ รวมทั้งหมด 753 ไร่

## ประวัติ
ปี พ.ศ. 2518 การรถไฟแห่งประเทศไทยได้น้อมเกล้าฯ ถวายที่ดิน 100 ไร่ เพื่อสร้างสวนสาธารณะตามพระราชประสงค์ของพระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 4 รอบ 5 ธันวาคม 2518 ซึ่งเมื่อวันที่ 8 มกราคม พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามของสวนแห่งนี้ว่า "สวนจตุจักร" (ซึ่งเป็นชื่อภาษาสันสกฤต มีความหมายว่า "สี่รอบ") สวนจตุจักรเปิดทำการในวันที่ 4 ธันวาคม พ.ศ. 2523 และต่อมาถูกใช้เป็นชื่อของเขต และชื่อของแขวงที่เป็นที่ตั้งของสวน

## ลักษณะเด่นและจุดที่น่าสนใจ
อนุสรณ์เป็นประจักษ์พยานตั้งแต่เมื่อครั้งแรกสร้างเป็นสัญลักษณ์ของสวนสาธารณะ ได้แก่ หอนาฬิกา นาฬิกาดอกไม้ ประติมากรรมอาเซียน 6 ประเทศ นอกจากนี้แล้วในช่วงเดือนมีนาคมถึงเมษายน ซึ่งตรงกับช่วงฤดูร้อนในแต่ละปี บริเวณริมถนนพหลโยธินตรงช่วงด้านข้างของสวนจตุจักร รวมไปถึงสวนวชิรเบญจทัศ หรือสวนรถไฟที่อยู่ใกล้เคียง จะเป็นช่วงที่ดอกชมพูพันธุ์ทิพย์บานสะพรั่ง และร่วงหล่นลงพื้นเป็นสีชมพูตัดกับสีเขียวของพื้นหญ้า ก่อให้เกิดเป็นภาพที่สวยงามอย่างยิ่ง

## จุดเชื่อมต่อการเดินทาง
[thumb|จุดเชื่อมต่อกับ[สถานีหมอชิต ของรถไฟฟ้าบีทีเอส]]

|-
| rowspan="2" | รถไฟฟ้าขนส่งมวลชน
| 
|  รถไฟฟ้าบีทีเอส สายสุขุมวิท
|-
| 
|  รถไฟฟ้ามหานคร สายเฉลิมรัชมงคล 
|-
| รถโดยสารประจำทาง 
| 
|-
| รถชัตเติลบัส 
| 
| เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี
|}

## อุทยานสวนจตุจักร

## ดูเพิ่ม
* ตลาดนัดจตุจักร

## อ้างอิง

## แหล่งข้อมูลอื่น

จตุจักร
จตุจักร
หมวดหมู่:ก่อตั้งในกรุงเทพมหานครในปี พ.ศ. 2523
รัฐมนตรีว่าการกระทรวงการต่างประเทศของไทย

รายนามเสนาบดีและรัฐมนตรีว่าการกระทรวงการต่างประเทศของไทย

## รายนามผู้ดำรงตำแหน่ง

### เสนาบดีว่าการต่างประเทศ (พ.ศ. 2418 – พ.ศ. 2435)

### เสนาบดีกระทรวงการต่างประเทศ (พ.ศ. 2435 – พ.ศ. 2475)

### รัฐมนตรีว่าการกระทรวงการต่างประเทศ (พ.ศ. 2475 – ปัจจุบัน)

## รัฐมนตรีว่าการกระทรวงการต่างประเทศที่ยังมีชีวิตอยู่
ปัจจุบันมีอดีตรัฐมนตรีว่าการกระทรวงการต่างประเทศที่ยังมีชีวิตอยู่ 19 คน ได้แก่

## ดูเพิ่ม
* รัฐมนตรีช่วยว่าการกระทรวงการต่างประเทศของไทย

## อ้างอิง

* รัฐมนตรีว่าการกระทรวงการต่างประเทศของไทย

การต่างประเทศ

หมวดหมู่:กระทรวงการต่างประเทศ (ประเทศไทย)
คณะกรรมการราษฎร (ประเทศสยาม)

**คณะกรรมการราษฎร** (28 มิถุนายน พ.ศ. 2475 - 10 ธันวาคม พ.ศ. 2475) นับเป็นคณะรัฐมนตรีคณะแรกของประเทศสยาม

พระบาทสมเด็จพระปกเกล้าเจ้าอยู่หัว ได้พระราชทานพระบรมราชานุมัติ ให้ใช้พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 เมื่อวันที่ 27 มิถุนายน พ.ศ. 2475 และในวันที่ 28 มิถุนายน พ.ศ. 2475 สภาผู้แทนราษฎรอันประกอบด้วย สมาชิกซึ่งคณะผู้รักษาพระนครฝ่ายทหารได้ตั้งขึ้น จำนวน 70 นาย ได้ประชุมกันเป็นครั้งแรก ณ พระที่นั่งอนันตสมาคม

โดยที่ธรรมนูญการปกครองแผ่นดิน มาตรา 33 บัญญัติว่า "ให้สภาเลือกตั้งสมาชิกสภาผู้หนึ่งเป็นประธานกรรมการ และให้ผู้เป็นประธานนั้นเลือกสมาชิกในสภาอีก 14 นาย เพื่อเป็นกรรมการ การเลือกนี้เมื่อได้รับความเห็นชอบของสภาแล้ว ให้ถือว่าผู้ได้รับเลือกเป็นกรรมการของสภา"

ในการนี้ ได้มีสมาชิกเสนอให้พระยามโนปกรณ์นิติธาดา เป็นประธานคณะกรรมการราษฎร โดยสภาผู้แทนราษฎรเป็นผู้เลือก เมื่อวันที่ 28 มิถุนายน พ.ศ. 2475 ประธานคณะกรรมการราษฎรได้เสนอชื่อคณะกรรมการราษฎรและสภาได้อนุมัติ เมื่อวันที่ 28 มิถุนายน พ.ศ. 2475 ดังมีรายชื่อต่อไปนี้

## รายชื่อในคณะกรรมการราษฎร



#### หมายเหตุ
* ในปัจจุบันคณะกรรมการราษฎรเทียบเท่ากับ คณะรัฐมนตรี ในปัจจุบัน
* ประธานคณะกรรมการราษฎรเทียบเท่ากับตำแหน่ง นายกรัฐมนตรี
* กรรมการราษฎรเทียบเท่ากับตำแหน่ง รัฐมนตรี ในปัจจุบัน

## การแถลงนโยบายของรัฐบาล
คณะกรรมการราษฎรคณะนี้ ไม่มีการแถลงนโยบายการบริหารราชการแผ่นดินต่อสภา แต่ได้ถือเอา หลัก 6 ประการของคณะราษฎรที่ได้ให้สมาชิกสภาปฏิญาณตนต่อสภาก่อนเข้ารับหน้าที่นั้น เป็นนโยบายของรัฐบาล

## การสิ้นสุดของคณะรัฐมนตรี
คณะรัฐมนตรีคณะเริ่มแรกนี้สิ้นสุดเมื่อวันที่ 10 ธันวาคม พ.ศ. 2475 เพราะมีการประกาศใช้รัฐธรรมนูญฉบับถาวร

## อ้างอิง
* คณะรัฐมนตรีคณะที่ 1 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

*1
หมวดหมู่:พระยามโนปกรณ์นิติธาดา (ก้อน หุตะสิงห์)
หมวดหมู่:คณะรัฐมนตรีที่ก่อตั้งในปี พ.ศ. 2475
หมวดหมู่:คณะรัฐมนตรีที่สิ้นสุดในปี พ.ศ. 2475
ฟล็อกซ์

ฟล็อกซ์ (Phlox หรือ "flocks"; มาจากภาษาละตินหมายถึงดอกไม้สีเพลิง, และมาจากภาษากรีกหมายถึง 'ไฟ') เป็นไม้ดอกที่มี 67 สกุล

## สปีชีส์

* *Phlox adsurgens* - Northern Phlox
* *Phlox alyssifolia*
* *Phlox andicola*
* *Phlox austromontana*
* *Phlox bifida* - Sand Phlox
* *Phlox borealis*
* *Phlox bryoides*
* *Phlox buckleyi* - Swordleaf Phlox
* *Phlox caespitosa* - Cushion Phlox
* *Phlox carolina* - Thickleaf Phlox
* *Phlox cuspidata* - Pointed Phlox
* *Phlox diffusa* - Spreading Phlox 
* *Phlox divaricata* - Blue Phlox or Woodland Phlox
* *Phlox douglasii*
* *Phlox drummondii* - Drummond Phlox
* *Phlox floridana* - Florida Phlox
* *Phlox glaberrima* - Smooth Phlox
* *Phlox idahonis* - Idaho Phlox
* *Phlox kelseyi* - Kelsey's Phlox
* *Phlox maculata* - Meadow Phlox
* *Phlox missoulensis* - Missoula Phlox
* *Phlox multiflora* - Flowery Phlox, Rocky Mountain Phlox
* *Phlox nana* - Santa Fe Phlox
* *Phlox nivalis* - Trailing Phlox
* *Phlox ovata* - Mountain Phlox
* *Phlox paniculata* - Summer Phlox
* *Phlox pilosa* - Prairie Phlox
* *Phlox pulchra* - Alabama Phlox 
* *Phlox sibirica* - Siberian Phlox
* *Phlox speciosa* - Bush Phlox 
* *Phlox stolonifera* - Creeping Phlox 
* *Phlox subulata* - Moss Phlox
ฟิวเชีย

ฟิวเชีย  () สามารถหมายถึง

* โคมญี่ปุ่น ไม้ดอกชนิดหนึ่ง มีชื่อสามัญว่า Fuchsia
* กูเกิล ฟิวเชีย - ระบบปฏิบัติการ
* สีฟิวเชีย หรือ สีชมพูฟิวเชีย - ชื่อสีตามสีดอกไม้
* ฟิวเชียซิตี้ หรือ เซคิจิกุซิตี้ ชื่อเมืองจากโปเกมอน
คณะรัฐมนตรีสยาม คณะที่ 2

**[[คณะรัฐมนตรีไทย|คณะรัฐมนตรี]] คณะที่ 2** (10 ธันวาคม พ.ศ. 2475 - 1 เมษายน พ.ศ. 2476)

**พระยามโนปกรณ์นิติธาดา** (ก้อน หุตะสิงห์) เป็นนายกรัฐมนตรี ประกาศพระบรมราชโองการ ลงวันที่ 10 ธันวาคม พ.ศ. 2475 พระบาทสมเด็จพระปรมินทรมหาประชาธิปกฯ พระปกเกล้าเจ้าอยู่หัว ทรงลงพระปรมาภิไธย และเจ้าพระยาพิชัยญาติ (ดั่น บุนนาค) ประธานสภาผู้แทนราษฎรเป็นผู้รับสนองพระบรมราชโองการ และในวันที่ 10 ธันวาคม พ.ศ. 2475 มีการแต่งตั้งคณะรัฐมนตรี

## รายชื่อคณะรัฐมนตรี

: 

## การแถลงนโยบายของรัฐบาล
คำแถลงนโยบายของคณะรัฐมนตรี คณะที่ 2 คณะรัฐมนตรีได้แถลงนโยบายต่อสภาผู้แทนราษฎรเมื่อวันที่ 20 ธันวาคม 2475

## การสิ้นสุดของคณะรัฐมนตรี
คณะรัฐมนตรีคณะนี้สิ้นสุดลงโดยพระราชกฤษฎีกาให้ปิดประชุมสภาและตั้งคณะรัฐมนตรีชุดใหม่ เมื่อวันที่ 1 เมษายน 2476

## อ้างอิง
* คณะรัฐมนตรีคณะที่ 2 จากสำนักเลขาธิการคณะรัฐมนตรี 
* ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี 

*2
หมวดหมู่:พระยามโนปกรณ์นิติธาดา (ก้อน หุตะสิงห์)
หมวดหมู่:คณะรัฐมนตรีที่ก่อตั้งในปี พ.ศ. 2475
หมวดหมู่:คณะรัฐมนตรีที่สิ้นสุดในปี พ.ศ. 2476